Kenská republika

  1. Politicko-ekonomické kritériá
		
1.1. 	koherencia so zahraničnou
politikou SR

	Bilaterálne vzťahy SR s KR sú dlhodobo na nízkej úrovni. Avšak význam Kene pre SR zvyšuje skutočnosť, že Nairobi je sídlom regionálnej úradovne OSN (UNON) a sídli tu ZÚ SR. Navyše SR má záujem rozvinúť aktivity (vrátane ekonomických) na africkom kontinente. 
  	
1.2. možnosti využitia komparatívnych výhod  a potenciálu slovenskej ODA

	Za najvhodnejšiu oblasť uplatnenia potenciálu slovenskej ODA možno považovať infraštruktúru.	
1.3. ekonomická spolupráca a vzájomný obchodný obrat

	Úroveň ekonomickej spolupráce je nízka a nenapĺňa predstavy SR ani existujúci potenciál. Obchodný obrat bol v roku 2001 26,91 mil. Sk a v roku  2002 - 34,24 mil. SK.	
2. 	Logistické a praktické kritériá
		
2.1 prítomnosť ZÚ a možnosti podpory slovenských rozvojových projektov

	Na ZÚ SR v Nairobi pôsobia 2 diplomati.	
2.2 doterajšie skúsenosti a prítomnosť MVO, expertov a súkromných firiem v krajine

	Od roku 1996 pôsobí v Nairobi detašované pracovisko Trnavskej univerzity, ktoré realizuje projekt poskytovania bezplatnej zdravotnej starostlivosti pre najchudobnejšie vrstvy obyvateľov krajiny. Rovnako v krajine pôsobí centrum Fakulty ošetrovateľstva a sociálnej práce a Stredisko pre bezprizorné deti vybudované z finančných prostriedkov slovenskej mimovládnej organizácie eRKo. Nadviazať by bolo možné aj na skúsenosti slovenských odborníkov v oblasti veterinárneho lekárstva a poľnohospodárstva siahajúce do obdobia začiatku 90-tych rokov.
	
2.3 historická previazanosť so SR a tradície doterajšej spolupráce

	Od druhej polovice 70. rokov nastalo ochladenie vo vzájomných stykoch s ČSSR, predovšetkým v politickej oblasti. Prístup Kene ku krajinám bývalého východného bloku bol v zásade korektný, ale značne rezervovaný, čo v podstate pretrvalo až do dnes.
Od roku 1996 pôsobí v Nairobi detašované pracovisko Trnavskej univerzity - projekt poskyt. bezplatnej zdravotnej starostlivosti, Centrum Fakulty ošetrovateľstva a sociálnej práce a Stredisko pre bezprizorné deti. SR pravidelne poskytuje vládne štipendiá záujemcom o štúdium na našich VŠ.
	
2.4 prítomnosť slovenskej komunity

	bez významu